மாங்காய்ச்சோறும்

மாங்காய்ச்சோறும் வித்யாசாகர் அதெப்படி இன்றிருந்து விட்டு நாளை இல்லாதுபோய்விடுமெனக்கு இத்தனை ஆசைகள்.. ஏன்? என் ஆசைகளில் ஒன்றினைக்கூட செறிக்கவில்லையே; எனது நரை.. (?) நடந்து நடந்துத் தீர்ந்திடாத எனது காலடிச்சுவடுகளும், காலத்தைச் சொட்டியும் தீராத வியர்வையும், சொல்லிமாளாத ஏக்கங்களும் எனக்குள் இருளுள்பொதிந்த முகத்தைப்போல மரண நிறத்தில் தெரிகிறது; ஏதேதோ செய்து கிழித்துவிடும் மதப்பில் நிறைவேறாமல் நீர்த்துவிட்ட நிறைய கனவுகள் பணத்திற்குள்ளும் இடத்திற்குள்ளும் பொருளிற்குள்ளும் பதவிக்குள்ளும் அசிங்கமாகயிருப்பது தெரிகிறது; அவைகளையெல்லாம் எரித்துப்போடாத மூப்பிது; அசிங்கமான வாழ்க்கை, நிர்வாணத்தை மூடி மூடி வைத்த நாற்றம் கொண்ட மனசு இது; பசி வலி பயம் கோபம் அது பிடிக்கும் இது பிடிக்கும் மாங்காச் சோறு ருசி.. மன்னிக்கத் தெரியாது மதிக்க மதிக்க வாழனும் இந்த ஜாதி அந்த மதம்.. ச்ச.. ச்ச.. என்ன மனிதனோ நான் - எனக்காகப் பாவம் தெருவெல்லாம் பூப்பறித்து வழியெல்லாம் போடப்போகிறார்கள்.. ஒ பூக்களே.. பூக்களே ஓடிவாருங்கள்.. உங்களின் காம்பறும்முன் ஒருமுறைப் பூத்துகொள்ளுங்கள்; நான் போய்விடுகிறேன்! போய்விடுகிறேன்